b'\n_START_ARTICLE_\nArmenska dijaspora\n_START_PARAGRAPH_\nArmenska dijaspora odnosi se na armenske zajednice izvan Republike Armenije i samoprogla\xc5\xa1ene de facto neovisne Republike Gorski Karabah. Tijekom \xc4\x8detvrtog stolje\xc4\x87a, a zatim tijekom i nakon armenskog genocida, armenski imigranti su uspostavili zajednice u vi\xc5\xa1e od 30 razli\xc4\x8ditih regija \xc5\xa1irom svijeta. Ve\xc4\x87ina Armenaca u dijaspori nisu iz Republike Armenije, nego iz Zapadne Armenije (dana\xc5\xa1nja isto\xc4\x8dna Turska), uglavnom potje\xc4\x8du od ljudi koji su pre\xc5\xbeivjeli armenski genocid.\n_START_SECTION_\nPovijest\n_START_PARAGRAPH_\nArmenski dijaspora je prisutna ve\xc4\x87 vi\xc5\xa1e od 1700 godina. Moderna armenska dijaspora je nastala uglavnom nakon Prvog svjetskog rata, kao rezultat pada Osmanskog carstva. Nakon pada Osmanskog carstva, turski nacionalisti pod vodstvom Kemala Atat\xc3\xbcrka napadaju Zapadnu Armeniju. Kao rezultat izgubljenog rata, Armenci bje\xc5\xbee u razli\xc4\x8dite dijelove svijeta (oko pola milijuna)  te stvaraju nove armenske zajednice daleko od svog zavi\xc4\x8daja. Kroz godine broj Armenaca u dijaspori, koji vuku podrijetlo od onih Armenaca koji su pre\xc5\xbeivjeli genocid i pobjegao iz Zapadne Armenije je sada nekoliko milijuna. Nakon raspada Sovjetskog Saveza, oko milijun Armenaca postali su dijaspora uglavnom kao rezultat te\xc5\xa1kih ekonomskih uvjeta u Armeniji.\n_START_SECTION_\nPodjela\n_START_PARAGRAPH_\nDanas se armenska dijaspora odnosi na zajednice Armenaca koji \xc5\xbeive izvan Republike Armenije i Republike Gorski Karabah, budu\xc4\x87i da su ta dva podru\xc4\x8dja autohtona domovina Armenaca. Ukupna broj armenskog stanovni\xc5\xa1tva koji \xc5\xbeivi u svijetu se procjenjuje na 11 milijuna. Od toga oko 3,3 milijuna \xc5\xbeivi u Armeniji,  140.000 u nepriznatom de facto neovisnom Gorskom Karabahu   i 120.000 u regiji Javakhk u susjednoj Gruzija. To ostavlja oko 7.000.000 u dijaspori s najve\xc4\x87im brojem  u Rusiji, Sjedinjenim Ameri\xc4\x8dkim Dr\xc5\xbeavama, Francuskoj, Argentini, Libanonu, Siriji, Iranu, Kanadi, Ukrajini, Gr\xc4\x8dkoj i Australiji.'